29. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ Αριθ. 10856 της 29 Ιαν. / 1 Φεβρ. 1988 (ΦΕΚ Β΄40) Τρόπος υπολογισμού της Αυτόματης Τιμαριθμικής Αναπροσαρμογής (ΑΤΑ) από 1.1.1988 των αποδοχών των εργαζ/νων του Ιδιωτικού Τομέα, που καθορίζονται από Υπουργικές Αποφάσεις που εκδόθηκαν κατά τη διαδικασία του Α.Ν. 435 / 68. Έχοντας υπόψη: 1.Τις διατάξεις της παρ. 1 του άρθρου μόνου του Α.Ν. 435/68 «περί καθορισμού ελαχίστων μισθών και λοιπών όρων εργασίας κατηγοριών τινών μισθωτών» (ΦΕΚ 124/Α/4.4.1968). 2.Την αριθ. 119595/3511/18.12.87 απόφαση Υπουργών Εθνικής Οικονομίας και Οικονομικών. 3.Τις αριθ. Α443/20/8.1.88 και Α442/19/8.1.88 αποφάσεις Υπουργού Εθνικής Οικονομίας. 4.Σχετική γνωμοδότηση του Ανωτάτου Συμβουλίου Εργασίας, που πάρθηκε κατά τη συνεδρίασή του στις 14.1.1988, αποφασίζουμε: 1.Από 1.1.1988 η ΑΤΑ, που προβλέπεται από κοινές Υπουργικές Αποφάσεις που εκδόθηκαν κατά τη διαδικασία του άρθρου μόνου του Α.Ν. 435 / 68, για τους εργαζομένους του Ιδιωτικού Τομέα, θα υπολογίζεται και θα καταβάλλεται σύμφωνα με την αριθ. 119595/3511/18.12.87 απόφαση των Υπουργών Εθνικής Οικονομίας και Οικονομικών, καθώς και με τον τρόπο που θα ισχύει κάθε φορά για το Δημόσιο. 2.Από 1.1.1988 θα καταβληθεί στους εργαζομένους της προηγουμένης παραγράφου και το διορθωτικό ποσοστό της ΑΤΑ 1987 ποσοστού 4,3% σύμφωνα με την αριθ. Α442/19/8.1.1988 απόφαση του Υπουργού Εθνικής Οικονομίας. 3.Από της ισχύος της απόφασης αυτής κάθε άλλη διάταξη, που ρυθμίζει διαφορετικά τον τρόπο υπολογισμού της ΑΤΑ, καταργείται. Με την 1821/Δ50/19–20 Ιαν. 1989 (ΦΕΚ Β΄41), Τόμ. 2Α, σελ. 384, 9070 που κυρώθηκε με το άρθρ. 35 Νόμ. 1836/14-14 Μαρτ. 1989 (ΦΕΚ Α΄ 79), Τόμ. 15(1), σελ. 30,05, χορηγήθηκε διορθωτικό ποσό και Α.Τ.Α. στους εργαζόμενους στον ιδιωτικό τομέα. 